Чангоні

Раён наскальных малюнкаў Чангоні () — помнік сусветнай спадчыны ў цэнтральнай частцы Малаві. Уяўляе сабою 127 участкаў наскальных малюнкаў, раскіданых на плошчы 126,4 км². 

Раён наскальных малюнкаў Чангоні месціцца высока на плато цэнтральнай Малаві на пакрытых лесам гранітных узгорках. Найбольш старажытныя малюнкі былі зроблены паляўнічымі, продкамі пігмеяў, у каменным веку. Традыцыю працягвалі банту, з прыходам якіх пачаўся жалезны век. Вядома, што земляробы чэва малявалі на скалах да XX ст. Наскальныя малюнкі Чангоні адлюстроўваюць культурную гісторыю мясцовых народаў і іх рытуальныя сімвалы. Мяркуецца, што паляны сярод скал з'яўляліся месцамі ініцыяцыі. 

У 2004 г. раён Чангоні быў унесены ў спіс сусветнай спадчыны ЮНЕСКА.

 Спасылкі 
 Chongoni Rock-Art Area — UNESCO World Heritage Centre
 Smith, B.W. 2014. Chongoni rock art area. In Smith, C. (ed.) Encyclopedia of Global Archaeology: 1448-1452. New York: Springer
 Chongoni World Heritage Site Guide

Катэгорыя:Сусветная спадчына паводле алфавіта
Катэгорыя:Гісторыя Малаві
Катэгорыя:Сусветная спадчына ў Малаві
Катэгорыя:Петрогліфы